Danmarks Meteorologiske Institut har netop udsendt et varsel om 'voldsomt vejr' i Jammerbugt, Thisted, Frederikshavn og Hjørring Kommune. DMI forventer mellem 25 og 35 mm regn på 6 timer og desuden risiko for lokale skybrud med mere end 15 mm på 30 min Kraftig regn og skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning) og nedsat sigtbarhed. Varslet er gældende fra 17.15 til 22 i aften. Der er desuden meldt om 'risiko for voldsomt vejr' i Morsø, Vesthimmerlands, Aalborg og Brønderslev Kommune i samme tidsrum med risiko for kraftig regn og visse steder skybrud.

Opsummering:
Aftenens vejrudsigt byder på regn og voldsomt vejr.